Вус паведаміў таксама, што сьледзтва выставіла яму абвінавачваньне ў арганізацыі масавых беспарадкаў на той падставе, што нібы ў дзень прэзыдэнцкіх выбараў 19 сьнежня яго сын Іван падлічыў колькасьць міліцэйскіх аўтобусаў, а ён, у сваю чаргу, быццам бы перадаў гэтыя зьвесткі Мікалаю Статкевічу. Вус сьцьвярджае, што ў плянаваньні і арганізацыі масавых беспарадкаў ня ўдзельнічаў.